వివాదంపై ఐసిసి ప్రకటన
మమతా ప్రభుత్వం ఆతిథ్యం
కోల్‌కతా : ఐసిసి వరల్డ్‌ కప్‌ టి20 టోర్నమెంట్‌లో భారత-పాకిస్థాన్‌ జట్ల మధ్య మార్చి 19న జరుగనున్న మ్యాచ్‌ను కోల్‌కతాకు మార్చారు. పాకిస్థాన్‌ క్రికెట్‌ బోర్డు భద్రతా కారణాలపై అభ్యంతరాలను వ్యక్తం చేయడంతో ఐసిసి ఈ మేరకు బుధవారం నిర్ణయం తీసుకుంది. నిజానికి టోర్నీ షెడ్యూల్‌ ప్రకారం ఇరు జట్ల మధ్య జరగాల్సిన మ్యాన్‌ను హిమాచల్‌ ప్రదేశ్‌లోని ధర్మశాల స్టేడియాన్ని ఐసిసి ఖరారు చేసింది. అయితే ధర్మశాల వేదిక నుంచి వేరే ప్రాంతానికి మార్చాలని పిసిబి పంపించిన ఇద్దరు సభ్యుల బృందం సిఫారసు చేయడంతో ధర్మశాల నుంచి వేరేవేదికకు మ్యాచ్‌ని మార్చాలని పాకిస్థాన్‌ క్రికెట్‌ బోర్డు కోరింది.అయితే మొదట వేదికను మార్చే సమస్య లేదని తేల్చి చెప్పిన ఐసిసి,ఆ తరువాత పాకిస్థాన్‌ ఆందోళనను పరిగణలోకి తీసుకుని ఈ మ్యాచ్‌ వేదికను ధర్మశాల నుంచి వేరే వేదికను మార్చే విషయాన్ని ఐసిసి పరిశీలిస్తుంది.ఈ మేరకు ఐసిసి,భారత క్రికెట్‌ నియంత్రణ మండలిని సంప్రదించింది. భారత్‌-పాకిస్థాన్‌ మధ్య జరగాల్సిన వేదిక మార్పు జరిగితే కోల్‌కతా లోని ఈడెన్‌ గార్డెన్స్‌లో మ్యాచ్‌ జరిగే అవకాశం ఉన్నట్లు బిసిసిఐకి చెందిన ఒక ఉన్నతాధికారి ఒకరు వెల్లడించారు. భారత్‌-పాక్‌ మ్యాచ్‌ కోసం మొహాలీ, బెంగళూరు వేదికలను కూడా బిసిసిఐ పరిశీలించింది.అయితే చివరికి కోల్‌కతా వేదికనే ఖరారు చేసింది.వేదిక మార్పుపై ఐసిసి పరిశీలన ఉన్న నేపథ్యంలోనే పాకిస్థాన్‌ బయలు నుంచి బయల్దేరిన ఆ దేశ జట్టు తన ప్రయాణాన్ని వాయిదా వేసుకున్నట్లు పిసిబి పేర్కొంది.ఇదిలా ఉంటే భారత్‌,పాకిస్థాన్‌తో మ్యాచ్‌కు ఆతిథ్యమిచ్చే విషయంలో పశ్చిమ బెంగాల్‌ ముఖ్యమంత్రి మమతా బెనర్జీ నేతృత్వం లోని ప్రభుత్వం కూడా ఆసక్తిగా ఉంది.